Orégano duwé jeneng èlmiyah Origanum vulgare minangka tetuwuhan saka kulawarga Lamiaceae (kulawarga mint). Godhong saka tetuwuhan iki dipigunakaké kanggo ancas bumbu, utamané kanggo nyedhepaké olah-olahan donya kulon. Godhong iki diolah kanthi cara digaringaké. Godhong kang garing luwih krasa ambuné timbang godhong kang isih seger. Sakliyané kanggo bumbu, orégano uga duwé manéka mupangat liyané.

Wedharan 
Jenengé saka basa Yunani 'origanon'''. Ing zaman kuna, orégano nglambangaké kabagyan, dipigunakaké kanggo merangi kasedhihan lan nggawa kabegjan, uga dianggep aji dening dewi Yunani Aphrodite. Ing Mesir uga dipugunakaké dadi pengawet lan obat panawar racun.

Orégano minangka tethukulan taunan iki kalebu dikotil. Suket iki tuwuh ing tlatah Mediterania, Eropa, Asia lan Afrika lor. Suket iki bisa tuwuh ing lemah kan masir, lempung lan mlarat nutrisi nanging seneng ing papan rada lembab. Wité bisa tuwuh nganti 80 cm lan godhongé wangi awujud oval. Dheweke kembang ing Juli- September lan wijiné mateng ing Agustus-Oktober.

Wit iki duwé 2 fase tuwuh. Kang kapisan kadadean nalika tangi saka dormansi mangsa adhem. Tunas kang lembut nyurung lemah lan golèk cahya srengéngé kanthi gumregah. Dhèwèké terus munggah ing wektu sesasi. Nalika wiwitan mangsa panas dhèwèké bakal thukul kembang. Ing tengahing mangsa panas, lan mutusaké wis ngasilaké cukup kembang lan muwiti fase kapindho. Iki minangka patuwuhan lateral lan mungkinake wité nambah dhiametere lan terus tuwuh menyang dhuwur.

 Piguna 
Orégano minangka bumbu kuliner kang kawentar ing bawana kulon dienggo ing panganan kaya ta ngolah daging, sop, salad, nyamikan, nganti ombèn-ombèn alkohol.  Liyané dienggo ngolah panganan uga digunakaké minangka parfum, deterjen, kosmetik lan obat-obatan. Orégano ngandhut carvacrol, thymol, dan p-cymeme kang bisa dipigunakaké kanggo ngoyak kéwan gegremet. Ing Meksiko digunakake kanggo nggusah hama ing tetanduran.

 Kandhutan kimia 
Lenga èsensial saka orégano iki duwé senyawa tanin, fenol (carvacrol, thymol, cineole, lan borneol), monoterpen hidrokarbon ;limonene, terpinene, ocimene, caryophyllene, alpha-pinene, beta-pinene, alphaterpinene, beta-bisabolene, p-cymene, myrcene, lan camphene), uga  monoterpen alkohol (linalool lan 4-terpineol''). Orégano uga duwe senyawa asem lemak kaya ta asem rosmarinat, asem palmitat, asem stearat, asem oleat, asem ursolat, asem kafeat, dan asam kaprat. Mineral kang kaandhut kaya ta kalium, magnesium, mangan, seng, clan tembaga. Vitamin kang kaandhut kaya ta vitamin B3 (niasin) lan betakaroten.

Ing sak sendhok tèh orégano ngandhut maneka zat gizi kaya déné:

 Kalori: 2,7
 Karbohidrat: 0,7 gram
 Serat: 0,4 gram
 Kalsium: 16 miligram
 Fosfor: 1,5 miligram
 Kalium: 12,6 miligram
 Vitamin B9: 2,4 mikrogram
 sarta triptofan, valine, arginine, vitamin C, vitamin A, lan vitamin E.

Gladri

Kapustakan 

Tetuwuhan
Suket